Selvportrett (Pushwagner)

«Selvportrett» er et maleri av Hariton Pushwagner, utført i flere versjoner mellom 1973 og 1993. Verket er en del av malerifrisen Apokalypse og regnes blant Pushwagners hovedverk. Bildet har størrelsen 135 × 85 cm. Verket er i privat eie av Hariton Pushwagner. Verket har blitt utført i flere ulike versjoner i tillegg til originalen.

Bakgrunn 
«Selvportrett» var starten på frisen Apokalypse. Over flere år tegnet Pushwagner inn  figurer i en hodeform; kvinnekropper på sidene i en tilskuertribune, ansikter i kassene og en mannlig skikkelse i spiralen. Dette er trolig et av kunsthistoriens mest særegne selvportrett, der et pastost malt slips og overkropp står i sterk kontrast til detaljrikdommen inne i hodet. Motivet kan tolkes som Pushwagners syn på verden

Ulike versjoner
 «Selvportrett» - Original: Maleriet ble påbegynt i 1973, ferdigstilt i 1993. Finnes i et eksemplar som er i Pushwagners private eie. Omrisset og skjorten har blå farger, slipset er gult, rødt, sort og hvitt. 
 «Selvportrett» - Henie Onstad Kunstsenter 1980: Trykk/plakat laget i forbindelse med Pushwagner sin utstilling på Henie Onstad Kunstsenter juni til juli 1980. Plakaten ble trykt av silketrykkeriet Serek (trykkeriets navn idag er Nerem BSS), i to farger. Det er usikkert hvor mange plakater som ble laget, men et antall på ca. 100 stk. er sannsynlig. Et fåtall av trykkene er signert (10 stk.), portrettet har blå bakgrunn, hvit skjorte og sort slips. Det finnes kun et fåtall eksemplarer av dette trykket i god stand i dag.
 «Selvportrett» - Rød E.A.: Trykt i 250 nummererte eksemplarer i år 2003 av silketrykkeriet Nerem BSS. Bildet har rød bakgrunn og skjorte, samt grønt slips.
 «Selvportrett» - Monokrom: Serigrafi monokrom trykt i 2009 av Nerem BSS, i 250 nummererte eksemplarer. Dette er en videreutvikling av versjonen fra 2003. Papiret har høyere kvalitet, er tykkere og noe større.
 «Selvportrett» - Håndkolorert versjon I & 2: Dette er håndkolorerte serigrafier produsert i 2011 og finnes i 9 x 2 eksemplarer. Håndkolorert versjon 2 har et forgylt slips av ekte bladgull.

Referanser

Litteratur
 Petter Mejlænder Pushwagner 2008 ISBN 978-82-92863-30-5
 Lars Bang Larsen Pushwagner Art 2012 ISBN 978-1908970008

Popkunst
Norske malerier
Malerier fra 1900-tallet